Laurie Anderson
Store norske leksikon,Kunst og estetikk,Musikk,Populærmusikk,Pop og rock,Internasjonal pop og rock
Laurie Anderson er en amerikansk fiolinist, sanger, komponist, performance-artist og billedkunstner. Hun er kjent for sine såkalte lydskulpturer, hvor hun benytter seg av grafikk, skulptur, film, lyseffekter, mime, musikk og deklamasjon.
Sentralt i hennes produksjon står verket United States, Part I–IV (1980–1984), en åtte timer lang skildring av den moderne, teknologidominerte amerikanske tilværelsen, som er utgitt både på plater og i bokform. En single fra den, O Superman, nådde andreplass på den britiske hitlista i 1981.Av andre album kan nevnes solodebuten Big Science (1982), Mister Heartbreak (1984), Bright Red (1994), The Ugly One With The Jewels (1995) og Life On A String (2001).Anderson giftet seg med Lou Reed i 2008 etter flere års samboerskap. Les mer i Store norske leksikon musikk Eksterne lenker Laurie Anderson